Title: ประกาศคณะกรรมการประมงประจำจังหวัดร้อยเอ็ด เรื่อง กำหนดเขตพื้นที่รักษาพันธุ์สัตว์น้ำ พ.ศ. 2561

ประกาศคณะกรรมการประมงประจำจังหวัดร้อยเอ็ด
เรื่อง
กำหนดเขตพื้นที่รักษาพันธุ์สัตว์น้ำ
พ.ศ.
๒๕๖๑

โดยที่ที่จับสัตว์น้ำแม่น้ำชี
บริเวณท้องที่เขตบ้านท่าสะแบง ตำบลมะบ้า อำเภอทุ่งเขาหลวง
และบริเวณท้องที่เขตบ้านท่าไคร้ ตำบลกลาง อำเภอเสลภูมิ จังหวัดร้อยเอ็ด เนื้อที่ประมาณ
๓๑.๒๕ ไร่ มีสภาพพื้นที่ที่มีความเหมาะสมตามสภาพธรรมชาติ
และเป็นแหล่งที่อยู่อาศัยของสัตว์น้ำจืดนานาชนิดซึ่งหากปล่อยให้มีการทำการประมงในบริเวณพื้นที่ดังกล่าวต่อไปจะส่งผลกระทบต่อทรัพยากรสัตว์น้ำในอนาคตได้
จึงสมควรกำหนดมาตรการอนุรักษ์และบริหารจัดการให้เกิดความสมดุลทางธรรมชาติ และรักษาทรัพยากรสัตว์น้ำและระบบนิเวศของแหล่งน้ำดังกล่าวไว้อย่างยั่งยืนตามหลักการป้องกันล่วงหน้า
ประกอบกับความในมาตรา ๕๖ แห่งพระราชกำหนดการประมง พ.ศ. ๒๕๕๘
บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนด

อาศัยอำนาจตามความในมาตรา ๒๘
วรรคหนึ่ง (๓) ประกอบกับมาตรา ๕๖ แห่งพระราชกำหนดการประมง พ.ศ. ๒๕๕๘
คณะกรรมการประมงประจำจังหวัดร้อยเอ็ด โดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ ๑  ให้ที่จับสัตว์น้ำแม่น้ำชี
บริเวณท้องที่เขตบ้านท่าสะแบง ตำบลมะบ้า อำเภอทุ่งเขาหลวง และบริเวณท้องที่เขตบ้านท่าไคร้
ตำบลกลาง อำเภอเสลภูมิ จังหวัดร้อยเอ็ด
ตามแผนที่แสดงแนวเขตที่กำหนดแนบท้ายประกาศนี้ เป็นเขตพื้นที่รักษาพันธุ์สัตว์น้ำ

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๒๓ เมษายน พ.ศ. ๒๕๖๑
วันชัย  คงเกษม
ผู้ว่าราชการจังหวัดร้อยเอ็ด
ประธานกรรมการประมงประจำจังหวัดร้อยเอ็ด

[เอกสารแนบท้าย]

๑. แผนที่ท้ายประกาศคณะกรรมการประมงประจำจังหวัดร้อยเอ็ด
เรื่อง กำหนดเขตพื้นที่รักษาพันธุ์สัตว์น้ำ พ.ศ. ๒๕๖๐

(ดูข้อมูลจากภาพกฎหมาย)

ปุณิกา/จัดทำ
๓
กันยายน ๒๕๖๑

[๑]
ราชกิจาจานุเบกษา
เล่ม ๑๓๕/ตอนพิเศษ ๑๑๑ ง/หน้า ๑๔/๑๗ พฤษภาคม ๒๕๖๑